Document ID: 32009D0623

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Αυγούστου 2009
για την τροποποίηση της απόφασης 2006/139/ΕΚ όσον αφορά τη χρονική περίοδο εφαρμογής και τον κατάλογο των εγκεκριμένων αρχών του Καναδά για την τήρηση γενεαλογικού βιβλίου ή μητρώου ορισμένων ζώων
[κοινοποιηθείσα υπό τον αριθμό Ε(2009) 6522]
(Κείμενο που παρουσιάζει ενδιαφέρον για τον ΕΟΧ)
(2009/623/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 94/28/ΕΚ του Συμβουλίου, της 23ης Ιουνίου 1994, για τον καθορισμό των αρχών σχετικά με τους ζωοτεχνικούς και γενεαλογικούς όρους που εφαρμόζονται κατά τις εισαγωγές προελεύσεως τρίτων χωρών ζώων, του σπέρματος, των ωαρίων και των εμβρύων τους και για την τροποποίηση της οδηγίας 77/504/ΕΟΚ περί των ζώων αναπαραγωγής του βοείου είδους καθαρόαιμου γένους (1), και ιδίως το άρθρο 3,
Εκτιμώντας τα ακόλουθα:
(1)
Η απόφαση 2006/139/ΕΚ της Επιτροπής, της 7ης Φεβρουαρίου 2006, περί εφαρμογής της οδηγίας 94/28/ΕΚ του Συμβουλίου σχετικά με κατάλογο των εγκεκριμένων αρχών τρίτων χωρών για την τήρηση γενεαλογικού βιβλίου ή μητρώου ορισμένων ζώων (2) προβλέπει ότι τα κράτη μέλη εγκρίνουν την εισαγωγή εκτρεφόμενων βοοειδών, χοιροειδών, προβατοειδών και αιγοειδών, του σπέρματος, των ωαρίων και των εμβρύων τους ως «φυλής» ή ως «υβριδικών» μόνον εφόσον εγγράφονται ή καταχωρίζονται σε γενεαλογικό βιβλίο ή μητρώο τηρούμενο από αρχή που εγκρίνεται για το σκοπό αυτό. Οι εγκεκριμένες αρχές παρατίθενται στο παράρτημα της απόφασης αυτής.
(2)
Σύμφωνα με το άρθρο 18 της οδηγίας 2008/73/ΕΚ του Συμβουλίου, της 15ης Ιουλίου 2008, για την απλούστευση των διαδικασιών καταχώρισης και δημοσίευσης πληροφοριών στον κτηνιατρικό και ζωοτεχνικό τομέα και για την τροποποίηση των οδηγιών 64/432/ΕΟΚ, 77/504/ΕΟΚ, 88/407/ΕΟΚ, 88/661/ΕΟΚ, 89/361/ΕΟΚ, 89/556/ΕΟΚ, 90/426/ΕΟΚ, 90/427/ΕΟΚ, 90/428/ΕΟΚ, 90/429/ΕΟΚ, 90/539/ΕΟΚ, 91/68/ΕΟΚ, 91/496/ΕΟΚ, 92/35/ΕΟΚ, 92/65/ΕΟΚ, 92/66/ΕΟΚ, 92/119/ΕΟΚ, 94/28/ΕΚ, 2000/75/ΕΚ, της απόφασης 2000/258/ΕΚ και των οδηγιών 2001/89/ΕΚ, 2002/60/ΕΚ και 2005/94/ΕΚ (3), η διαδικασία καταχώρισης των φορέων για το σχετικό είδος ή/και φυλή, τους οποίους έχει εγκρίνει η αρμόδια αρχή της τρίτης χώρας για τους σκοπούς της οδηγίας 94/28/ΕΚ θα αντικατασταθεί από πληροφόρηση μέσω του Διαδικτύου, η οποία θα αρχίσει να ισχύει την 1η Ιανουαρίου 2010. Επομένως, για λόγους σαφήνειας και ασφάλειας δικαίου είναι αναγκαίο να θεσπιστεί ημερομηνία λήξης ισχύος της απόφασης 2006/139/ΕΚ.
(3)
Η εισαγωγή της Βουλγαρίας στο παράρτημα της απόφασης 2006/139/ΕΚ κατέστη άνευ αντικειμένου μετά την προσχώρηση αυτού του κράτους μέλους και πρέπει επομένως να διαγραφεί για λόγους νομικής σαφήνειας.
(4)
Επιπλέον, ο Καναδάς ζήτησε την επικαιροποίηση πολλών εισαγωγών για τη χώρα αυτή στο παράρτημα της απόφασης 2006/139/ΕΚ.
(5)
Ο Καναδάς έχει δώσει εγγυήσεις όσον αφορά τη συμμόρφωση με τις σχετικές απαιτήσεις της κοινοτικής νομοθεσίας και ιδίως της οδηγίας 94/28/ΕΚ.
(6)
Η απόφαση 2006/139/ΕΚ θα πρέπει, ως εκ τούτου, να τροποποιηθεί αναλόγως.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2006/139/ΕΚ τροποποιείται ως εξής:
1)
Προστίθεται το ακόλουθο άρθρο:
«Άρθρο 2α
Η απόφαση εφαρμόζεται έως τις 31 Δεκεμβρίου 2009.».
2)
Το παράρτημα τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 26 Αυγούστου 2009.

Labels: 10
3
6